אייל מרכז-אסייתי

אייל מרכז-אסייתי (שם מדעי: Cervus hanglu) הוא מין של יונק מכפיל פרסה מהסוג אייל שבמשפחת האייליים החי ברחבי מרכז אסיה עד דרום אסיה בין פקיסטן לסין. לעיתים הוא נחשב לתת-מין של האייל האציל אך דגימות מיטוכונדריות מעידות על כך שאייל זה הופרד מהאייל האציל השוכן ברחבי אירופה וחלק מאסיה או מהאיילים הקנדים (החי גם במזרח אסיה) והתפתח למין עצמאי באותו הסוג.

לרוב אייל זה בעל פרווה כהה וחומה עד בז' ופחות אדמונית. הוא יכול להגיע לאורך 110 ס"מ, לגובה 130 ס"מ בכתפיו ולהגיע למשקל 130 ק"ג בזכרים בעוד הנקבות קטנות יותר וגם חסרות קרניים. האיילים חיים בקבוצות קטנות המורכבות מזכר שליט לצד עדר נקבות בעוד זכרים רווקים חיים בעדרים משלהם או בבדידות.

האיילים מצויים לאורך ערבות עשב, יערות ושולי הרים וניזונים מעצים נמוכים או מעלים ועשבים נמוכים. האיילים נטרפים בידי זאבים, דובים ונמרים. הוא ניצוד גם בידי האדם וחלק מהתת-מינים נמצאים בסכנת הכחדה.

תת-מינים
בעבר תת-מינים אלה נחשבו לתת-מינים של האייל האציל הקרוב אליו:
 C. h. hanglu – אנדמי לחבל קשמיר שבצפון הודו.
 אייל בוכרי (C. e. bactrianus) – מצוי במרכז אסיה.
 אייל ירקנדי (C. e. yarkandensis) – מצוי רק בשינג'יאנג שבצפון-מערב סין.

קישורים חיצוניים

הערות שוליים

טקסונים שתוארו בידי יוהאן אנדראס וגנר
אייליים
מגה-פאונה של אירואסיה
הודו: יונקים
טג'יקיסטן: יונקים
בעלי חיים שתוארו ב-1844
קזחסטן: יונקים
סין: יונקים
פקיסטן: יונקים